Page:Oxford Book of English Verse 1250-1900.djvu/452

 'And whatten penance will ye dree for that, Edward, Edward? Whatten penance will ye dree for that? My dear son, now tell me, O.' 'I'll set my feet in yonder boat, Mither, mither; I'll set my feet in yonder boat, And I'll fare over the sea, O.'

'And what will ye do wi' your tow'rs and your ha', Edward, Edward? And what will ye do wi' your tow'rs and your ha', That were sae fair to see, O?' 'I'll let them stand till they doun fa', Mither, mither; I'll let them stand till they doun fa', For here never mair maun I be, O.'

'And what will ye leave to your bairns and your wife, Edward, Edward? And what will ye leave to your bairns and your wife, When ye gang owre the sea, O?' 'The warld's room: let them beg through life, Mither, mither; The warld's room: let them beg through life; For them never mair will I see, O.'

'And what will ye leave to your ain mither dear. Edward, Edward? And what will ye leave to your ain mither dear, My dear son, now tell me, O?'